**Regler for Østfold cup jegertrap**

1. Skytedager for cupoppgjør skal varsles regionlaget på e-post så tidlig som mulig før cupmøtet avholdes.
2. Hvilke lag som skal møtes i første runde skal trekkes senest i løpet av påsken.
3. Dersom flere foreninger ikke kan stille lag som oppfyller kravene under, kan to foreninger stille felles lag i cupen.
4. Det lag som blir trukket ut til hjemmebane på første skyting skal kontakte motstanderen for fastsettelse av skytedag.
5. Antall skyttere som stiller på hvert lag = 8.
6. Antall skyttere som skal være tellende på hvert lag = 5.
7. Antall klasser som skal være representert blant de tellende skytterne = 4.
8. Alle skyttere må skyte i den klassen de skyter i på approberte stevner, dog kan skyttere stille i høyere klasse. Deltagere i aldersbestemte klasser som stiller i høyere klasse stiller da i klasse A.
9. En skytter kan kun representere ett lag i cupen per år.
10. For de foreningene som disponerer to trap-baner må all cupskyting foregå på en og samme bane.
11. Finalen skal gå på nøytral bane. Det er tre lag i finalen.
12. Det skal ikke benyttes utfyllere på finaledagen.
13. Ved eventuell omskyting skal denne foregå på den banen hvor siste skyting går, samme kveld denne avvikles hvis mulig. På omskyting skal de fem tellende fra hvert lag skyte serier av 10 skudd hver til omskyting er avgjort.
14. Finaleresultater inkludert bilder skal sendes regionlaget så snart som mulig etter endt arrangement.
15. Ved eventuelle tvistesaker kan arrangørklubben oppnevne en jury med tre nøytrale, autoriserte dommere.
16. Ellers følges Norges Jeger- og Fiskerforbunds regler for Jegertrap.
17. Neste års arrangør trekkes blant alle påmeldte lag samtidig som første runde i inneværende år trekkes. Inneværende års arrangør er ikke med i trekningen.
18. Arrangøren skal oppnevne en kontaktmann for inneværende års Cup. Denne skal navngis på innbydelsen til Cupen.

Dette regelverket er gjeldende f.o.m. 2024.

*Fastsatt av Terminlistemøtet 9-10-2023*